CELEX: 62005TA0185
Language: sk
Date: 2008-11-20 00:00:00
Title: Vec T-185/05: Rozsudok Súdu prvého stupňa z  20. novembra 2008 – Taliansko/Komisia ( Jazykový režim — Spôsoby uplatňovania v oblasti prijímania do verejnej služby Európskej únie — Žaloba o neplatnosť založená na článku 230 ES — Žaloba podaná členským štátom smerujúca na jednej strane proti rozhodnutiu Komisie uverejňovať oznámenia o voľnom pracovnom mieste pre riaditeľské miesta v nemčine, francúzštine a angličtine a na druhej strane proti oznámeniu o voľnom pracovnom mieste Komisie uverejnenému v týchto troch jazykoch s cieľom obsadenia miesta generálneho riaditeľa OLAF — Prípustnosť — Lehota na podanie žaloby — Akty, ktoré možno napadnúť žalobou — Odôvodnenie — Články 12 ES, 230 ES a 290 ES — Nariadenie č. 1 — Články 1d a 27 služobného poriadku — Zásada zákazu diskriminácie )

10.1.2009   
            
            
               SK
            
            
               Úradný vestník Európskej únie
            
            
               C 6/20
            
         Rozsudok Súdu prvého stupňa z 20. novembra 2008 – Taliansko/Komisia
   (Vec T-185/05) (1)
   
   („Jazykový režim - Spôsoby uplatňovania v oblasti prijímania do verejnej služby Európskej únie - Žaloba o neplatnosť založená na článku 230 ES - Žaloba podaná členským štátom smerujúca na jednej strane proti rozhodnutiu Komisie uverejňovať oznámenia o voľnom pracovnom mieste pre riaditeľské miesta v nemčine, francúzštine a angličtine a na druhej strane proti oznámeniu o voľnom pracovnom mieste Komisie uverejnenému v týchto troch jazykoch s cieľom obsadenia miesta generálneho riaditeľa OLAF - Prípustnosť - Lehota na podanie žaloby - Akty, ktoré možno napadnúť žalobou - Odôvodnenie - Články 12 ES, 230 ES a 290 ES - Nariadenie č. 1 - Články 1d a 27 služobného poriadku - Zásada zákazu diskriminácie“)
   (2009/C 6/40)
   Jazyk konania: taliančina
   Účastníci konania
   
      Žalobkyňa: Talianska republika (v zastúpení: I. Braguglia a M. Fiorilli, avvocati dello Stato)
   
      Žalovaná: Komisia Európskych spoločenstiev (v zastúpení: L. Cimaglia a P. Aalto, splnomocnení zástupcovia)
   
      Vedľajší účastníci, ktorí v konaní podporujú žalobkyňu: Španielske kráľovstvo (v zastúpení: F. Díez Moreno, abogado del Estado) a Lotyšská republika (v zastúpení: pôvodne E. Balode-Buraka, neskôr L. Ostrovska, splnomocnené zástupkyne)
   Predmet veci
   Návrh na zrušenie na jednej strane rozhodnutia Komisie prijatého na jej 1678. zasadnutí 10. novembra 2004, podľa ktorého oznámenia o uvoľnení riaditeľských miest vyhradených pre externých uchádzačov budú uverejnené v Úradnom vestníku Európskej únie v nemčine, angličtine a francúzštine počas obdobia, ktoré sa skončí 1. januára 2007, a na druhej strane oznámenia o voľnom pracovnom mieste COM/2005/335 pre miesto generálneho riaditeľa (platová trieda A* 15/A* 16) Európskeho úradu pre boj proti podvodom (OLAF) uverejneného Komisiou 9. februára 2005 (Ú. v. EÚ C 34 A, s. 3)
   Výrok rozsudku
   
               1.
            
            
               Rozhodnutie prijaté Komisiou na jej 1678. zasadnutí 10. novembra 2004, podľa ktorého oznámenia o uvoľnení riaditeľských miest vyhradených pre externých uchádzačov budú v Úradnom vestníku Európskej únie uverejňované v nemčine, angličtine a francúzštine počas obdobia, ktoré sa skončí 1. januára 2007, sa zrušuje.
            
         
               2.
            
            
               Oznámenie o voľnom pracovnom mieste COM/2005/335 pre miesto generálneho riaditeľa (platová trieda A* 15/A*16) Európskeho úradu pre boj proti podvodom (OLAF), uverejnené Komisiou 9. februára 2005 (Ú. v. EÚ C 34 A, s. 3), sa zrušuje.
            
         
               3.
            
            
               Každý účastník konania znáša svoje vlastné trovy konania.
            
         
      (1)  Ú. v. EÚ C 155, 25.6.2005.